Kraftur

Útiæfing hjá FítonsKrafti
2020-06-02 17:30 - 18:30 UTC
FítonsKraftur er endurhæfing í formi hreyfingar og útivistar fyrir ungt fólk sem greinst hefur með krabbamein. Æfingarnar eru tvisvar í viku undir handleiðslu Atla Más Sveinssonar íþróttafræðings.
Nú í júní verða FítonsKraftsæfingar haldnar utandyra og er staðsetning auglýsing á Facebook síðu æfingahópsins.
Frekari upplýsingar og skráning í FítonsKraft má finna hér.

Aðalfundur Krafts
2020-06-02 18:00 - 19:30 | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
Aðalfundur Krafts verður haldinn þriðjudaginn 2.júní í Ráðgjafarþjónustu Krabbameinsfélagsins, Skógarhlíð 8 og hefst kl. 18:00.
Dagskrá fundarins er eftirfarandi:

Kosning fundarstjóra og fundarritara.
Skýrsla stjórnar um starfsemi liðins starfsárs.
Endurskoðaðir reikningar félagsins lagðir fram til samþykktar.
Lagabreytingar.
Kjör tveggja manna í stjórn til tveggja ára og tveggja varamanna til eins árs.
Kjör þriggja fulltrúa í stjórn Neyðarsjóðsins.
Kjör löggilts endurskoðanda reikninga félagsins. Skoðunarmenn reikninga kynntir.
Ákvörðun um félagsgjald.
Önnur mál.Atkvæðisrétt á aðalfundi hafa skuldlausir félagsmenn.

Óskað er eftir framboðum til stjórnar samkvæmt dagskrá. Sem fyrr segir er óskað eftir tveimur aðalmönnum í stjórn og tveimur varamönnum.
Framboð skulu berast til framkvæmdastjóra á netfangið hulda@kraftur.org þar sem fram kemur nafn, kennitala og upplýsingar um viðkomandi. Framboð skulu berast eigi síðar en fös 29.maí.
ATH! Vegna aðstæðna í samfélaginu verður hægt að fylgjast rafrænt með fundinum. Þeir sem óska eftir því að fá að sitja fundinn rafrænt vinsamlegast látið vita með því að melda ykkur hér fyrir föstudaginn 29. maí.
Við hvetjum alla félagsmenn til að fjölmenna á aðalfund félagsins hvort sem er í persónu eða rafrænt.

StelpuKraftur - Stuðningshópur
2020-06-08 20:00 - 21:30 | Flóra, Iceland
Þegar maður er ungur og greinist með krabbamein skiptir svo miklu máli að vita hvert maður getur leitað og maður standi ekki einn í baráttunni.

StelpuKraftur er stuðningshópur fyrir ungar konur á aldrinum 18 – 45 ára sem greinst hafa með krabbamein. Hópurinn hittist annan hvern mánudag kl. 17 ýmist í húskynnum Krafts, Skógarhlíð 8, eða annarsstaðar.
Dagskrá – júní
Mán. 8. jan. – Hittingur í Grasagarðinum

Við ætlum að njóta þess að hittast í Grasagarðinum og eiga huggulega stund í gróðursælli náttúrunni. Hittumst við innganginn inn í Grasagarðinn.

Umsjón með hópnum hefur, Elín Kristín Klar, ráðgjafi, og Hulda Hjálmarsdóttir, starfsmaður og félagsmaður hjá Krafti.
Frekari upplýsingar og hægt að óska eftir inngöngu í FB – hóp StelpuKrafts.

FítonsYoga - útijóga
2020-06-10 17:30 - 19:00 | Flóra, Iceland
Komdu í núið og mættu í fyrsta og síðasta jógtíma sumarsins, en Pála ætlar að bjóða upp á þrjúhundraðasta jógatímann sinn úti undir berum himni, miðvikudaginn 10. júní kl. 17:30 í Grasagarðinum.
Við ætlum að hittast við vatnslistaverkið í Grasagarðinum í Laugardal og þaðan ætlar Pála að fylgja okkur inn í jógað.
Eina sem þú þarft ert þú sjálf/ur og föt sem þægilegt er að hreyfa sig í. Dýnur verða á staðnum, en þú mátt að sjálfsögðu mæta með þína eigin. Námskeiðið er félagsmönnum okkar að kostnaðarlausu og hentar öllum bæði byrjendum og lengra komnum.
Pála Margrét hefur lokið 500 klst. jógakennaranámi í Tælandi. Hún hefur sjálf notað jóga til að sigrast á vefjagigt og nýtist sú reynsla henni við kennsluna.
Við hvetjum alla félagsmenn til að mæta og um leið kveðja hana Pálu sem ætlar að taka sér smá hvíld frá jógakennslunni og einbeita sér að nýjum verkefnum.
Meldaðu þig á viðburðinn hér

Lífkraftsgangan með gönguhópnum Að klífa brattann
2020-06-13 11:00 - 13:00 | Búrfellsgjá, Iceland
Kraftsfélagar ælta að sína stuðning í verki og ganga Búrfellsgjánna til stuðnings Lífskrafti, öflugum hópi kvenna, sem ætla að þvera Vatnajökul á gönguskíðum til stuðnings Krafts og Líf.
Við hvetjum alla kraftsfélaga, fjölskyldur þeirra, börn og vini að fjölmenna í þessa göngu og sína þar með stuðning í verki. Þú þarft ekki að vera félagsmaður í Krafti til að taka þátt í þessari göngu.
Endilega meldaður þig á viðburðinn hér.
Ekið er Ellivatnsvegi og beygt inn á Heiðmerkurveg. þar er keyrt meðfram Vífilsstaðahlíð í átt að Hjöllum. Rétt áður en þangað er komið, stuttu eftir að malbiki sleppir er bílastæði á hægri hönd. Þar munum við hittast og hefja göngu.
Skemmtileg og þægileg gönguleið sem sýnir okkur hversu fallegan svip jarðhræringar setja á náttúru okkar. Í raun einstök gönguleið. Gangan er að mestu á láglendi. Búrfell er 179 metrar á hæð og gígurinn sjálfur er 140 metrar í þvermál. Dýpstur er hann 58 metrar og grynnstur 26 metrar. Útsýni er fínt, við horfum yfir Húsfell, Valahnúka og Helgafell, Kaldársel og Vífilsstaðahlíð.
Falleg náttúra og skemmtileg ganga fyrir fyrir alla til að geta tekið þátt. Gott er að taka með sér nesti eða einhverjar hressingu.
Að klífa brattann er gönguhópur sem Kraftskonan Ragnheiður Guðmundsdóttir leiðir en hún hefur notað útivist og fjallgöngur sér til endurhæfingar og sjálfseflingar í veikindum sínum. Göngurnar henta öllum þeim sem hafa áhuga á að kynna sér göngur og íslenska náttúru og njóta þess að vera í hópi meðal jafningja.
Ragnheiður (sími: 663-9360)
Þú getur fylgst með okkur á Facebook og beðið um inngöngu í hópinn hér:

Sumargrill Krafts
2020-06-25 18:00 - 20:00 | Guðmundarlundur, Guðmundrarlundur, Kópavogur, 203, Iceland
Sumargrill Krafts verður haldið hátíðlega í Guðmundarlundi þann 25. júní milli 18 og 20.
Frábær dagskrá:

Jói P og Króli
Hoppukastalar frá Sprell
Sirkus Íslands
Reiðskólinn Hestalíf
Hamborgarar frá Búllunni

Þetta verður dásamlegur dagur fyrir alla fjölskylduna og hvetjum við gamla sem og nýja félagsmenn að fjölmenna og fagna með okkur í sumarblíðunni.
Endilega meldið ykkur á viðburðinn hér svo við vitum ca. hversu margir koma.
LEIÐARLÝSING Í GUÐMUNDARLUND
Guðmundarlundur er rétt hjá hesthúsunum við Heimsenda í Kópavogi (Elliðavatns megin). Breiðholtsbraut er ekin í átt að Víðidal, beygt á ljósunum við Vatnsendahvarf (hjá nýju World Class og Bónus). Keyrt er eftir Vatnsendavegi þar til komið er í þriðja hringtorgið þá er tekin síðasta beygjan að Þingmannaleið. Þar er skilti sem segir Heimsendi. Sú gata er keyrð þar til Heimsendi er á hægri hönd og þá á að vera skilti á vinstri hönd sem segir Guðmundarlundur. Keyrt upp á hæðina þar til komið er að skógræktarsvæði með grænu hliði, þar er Guðmundarlundur. Við munum líka setja appelsínugular blöðrur til að vísa þér leiðina.
Hlökkum til að sjá ykkur í lundinum góða ♥

Kvöldvaka við varðeld - Krabbamein fer ekki í frí
2020-07-08 20:00 - 22:00 | Elliðavatnsbær, Iceland
Miðvikudaginn 8. júlí ætlar Kraftur að vera með kvöldvöku við varðeld við Elliðavatn undir yfirskriftinni Krabbamein fer ekki í frí.

Við verðum í fallegu rjóðri við Elliðavatnsbæ og hægt er að leggja þar. Við munum kveikja varðeld og vera með kósý kvöldvöku þar sem við syngjum saman og njótum líðandi stundar. Trúbator mun koma og halda uppi stemningunni með gítarspili og söng.

Nú er um að gera að koma saman með vinum og fjölskyldu, njóta og syngja. Ekki þarf sönghæfileika til að taka þátt heldur snýst þetta um samveruna.

Endilega meldið ykkur á Facebook viðburðinn til að við vitum hversu margir eru að koma.

Í sumar stendur Kraftur fyrir þremur viðburðum undir yfirskriftinni Krabbamein fer ekki í frí fyrir félagsmenn sína þar sem við höfum að megin markmiði að koma saman, njóta útivistar og líðandi stundar. Viðburðirnir eru bæði fyrir fólk sem hefur greinst með krabbamein sem og aðstandendur og er tilvalin stund fyrir vini og fjölskyldu að koma saman.

Krabbamein fer ekki í frí er vitundarvakning Krafts sem snýr að því að þótt fólk fari í sumarfrí þá fer krabbamein ekki í frí. Oft getur verið minni starfsemi og þjónusta yfir sumartímann hjá þjónustuaðilum sem sinna krabbameinsgreindum og aðstandendum. Við hjá Krafti höfum því tekið saman opnunartíma hjá ýmsum aðilum. Þótt þjónustan sé takmarkaðri þá skiptir máli að vita hvert maður getur leitað sér læknishjálpar, ráðgjafar og stuðnings.

Að klífa brattann - Hobbitastígur
2020-07-15 17:15 - 19:00
Leitin af hringnum mun eiga sér stað 15. júlí næstkomandi þar sem við munum labba saman um ævintýraheim Heiðmerkur nánar tiltekið Hobbitastíginn þar sem við röltum um skóglendi, flatlendi og hraunbreiður. Ótrúlega skemmtileg leið sem hentar háum sem lágum þetta er um 4-5 km en rosalega margbreytileg leið og við meira að segja förum fram hjá Maríuhellum.
Komum saman og njótum þess að vera úti að hreyfa okkur í fallegri náttúru í útjaðri Reykjavíkur.
Við munum hittast á bílastæðinu rétt áður en þú kemur að hliðina að Heiðmörk – nánar tiltekið þessu bílastæði hér
Að klífa brattann er gönguhópur fyrir krabbameinsgreinda og aðstandendur sem Kraftskonurnar Ragnheiður Guðmundsdóttir og G.sigríður Ágústsdóttir leiða en þær hafa báðar notað útivist og fjallgöngur sér til endurhæfingar og sjálfseflingar í veikindum sínum.
Göngurnar henta öllum þeim sem hafa áhuga á að kynna sér göngur og íslenska náttúru og njóta þess að vera í hópi meðal jafningja.
Kraftsfélagar, fjölskyldur þeirra, börn og vinir eru hjartanlega velkomin. Endilega meldið ykkur á Facebook viðburðinum
Ragnheiður (sími: 663-9360) og Sirrý (sími: 660-4407)

Frisbígolf á Klambratúni - Krabbamein fer ekki í frí
2020-07-22 17:15 - 19:15 | klambratún, Flókatún 24, Reykjavík, 105, Iceland
Miðvikudaginn 22. júlí ætlar Kraftur að vera með Frísbígolf á Klambratúni undir yfirskriftinni Krabbamein fer ekki í frí.
Við ætlum við að hittast klukkan 17:15 hjá bílastæðinu við Kjarvalsstaði. Við munum síðan rölta saman inn á túnið í frísbígolf. Þú þarft ekkert að kunna leikinn heldur förum við yfir reglurnar og höfum svo gaman saman en aðal markmiðið er ekki að vinna heldur að koma saman og njóta líðandi stundar og vonandi góða veðursins 🙂
Endilega meldið ykkur hér á Facebook til að við vitum hversu margir eru að koma.
Í sumar stendur Kraftur fyrir þremur viðburðum undir yfirskriftinni Krabbamein fer ekki í frí fyrir félagsmenn sína þar sem við höfum að megin markmiði að koma saman, njóta útivistar og líðandi stundar. Viðburðirnir eru bæði fyrir fólk sem hefur greinst með krabbamein sem og aðstandendur og er tilvalin stund fyrir vini og fjölskyldu að koma saman.
Krabbamein fer ekki í frí er vitundarvakning Krafts sem snýr að því að þótt fólk fari í sumarfrí þá fer krabbamein ekki í frí. Oft getur verið minni starfsemi og þjónusta yfir sumartímann hjá þjónustuaðilum sem sinna krabbameinsgreindum og aðstandendum. Við hjá Krafti höfum því tekið saman opnunartíma hjá ýmsum aðilum. Þótt þjónustan sé takmarkaðri þá skiptir máli að vita hvert maður getur leitað sér læknishjálpar, ráðgjafar og stuðnings.

StelpuKraftur - Stuðningshópur
2020-08-10 20:00 - 22:00 | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
Þegar maður er ungur og greinist með krabbamein skiptir svo miklu máli að vita hvert maður getur leitað og maður standi ekki einn í baráttunni.

StelpuKraftur er stuðningshópur fyrir ungar konur á aldrinum 18 – 45 ára sem greinst hafa með krabbamein. Hópurinn hittist annan hvern mánudag kl. 17 ýmist í húskynnum Krafts, Skógarhlíð 8, eða annarsstaðar.
Dagskrá – ágúst
Mán. 10. ágúst. – Hittingur í Skógarhlíðinni

Við ætlum að njóta þess að hittast í Skógarhlíðinni og eiga huggulega stund saman á nýja árinu. Hittumst í húsnæði Ráðgjafarþjónustunnar í Skógarhlíð 8.

Umsjón með hópnum hefur, Elín Kristín Klar, ráðgjafi, og Hulda Hjálmarsdóttir, starfsmaður og félagsmaður hjá Krafti.
Frekari upplýsingar og hægt að óska eftir inngöngu í FB – hóp StelpuKrafts.

Mínígolf í Skemmtigarðinum - Krabbamein fer ekki í frí
2020-08-12 17:15 - 19:15 | Skemmtigarðurinn Grafarvogi, 112 Reykjavík, 112, Iceland
Miðvikudaginn 12. ágúst ætlar Kraftur að vera með Mínígolf í Skemmtigarðinum í Grafarvoginum undir yfirskriftinni Krabbamein fer ekki í frí.
Þetta er síðasti sumarviðburður Krafts undir yfirskriftinni Krabbamein fer ekki í frí fyrir félagsmenn sína þar sem við höfum að megin markmiði að koma saman, njóta útivistar og líðandi stundar. Viðburðirnir eru bæði fyrir fólk sem hefur greinst með krabbamein sem og aðstandendur og er tilvalin stund fyrir vini og fjölskyldu að koma saman.
Við ætlum við að hittast klukkan 17:15 hjá innganginum í Skemmtigarðinn. Við munum síðan rölta saman inn og skella okkur í mínígolf. Þú þarft ekkert að kunna leikinn heldur förum við yfir reglurnar og höfum svo gaman saman en aðal markmiðið er ekki að vinna heldur að koma saman og njóta líðandi stundar og vonandi góða veðursins 🙂
Endilega meldið ykkur á Facebook til að við vitum hversu margir eru að koma.
Krabbamein fer ekki í frí vekur athygli á því að þó að fólk fari í sumarfrí þá fer krabbamein ekki í frí. Starfsemi og þjónusta getur oft verið minni yfir sumartímann hjá þjónustuaðilum sem sinna krabbameinsgreindum og aðstandendum. Þó að þjónustan sé takmarkaðri þá skiptir máli hvert hægt sé að leita læknishjálpar, ráðgjafar og stuðnings og Kraftur hefur því tekið saman opnunartíma hjá þessum þjónustaðilum.

Að klífa brattann - Reynisvatn
2020-08-15 11:00 - 13:00 | Reynisvatn, Reynisvatnsvegur, Reykjavik, 113, Iceland
Laugardaginn, 15. ágúst, ætlum við í skemmtilega göngu í kringum Reynisvatn og Hólmsheiði við Grafarholt. Falleg og skemmtileg leið sem er á flestra færi. Gengið verður í kringum vatnið og í fallegu skógarrjóðri við vatnið. Gangan tekur um klukkustund. Komum saman og njótum þess að vera úti að hreyfa okkur í fallegri náttúru í útjaðri Reykjavíkur.
Við munum hittast á bílastæðinu rétt við Reynisvatn – nánar tiltekið þessu bílastæði hér
Að klífa brattann er gönguhópur fyrir krabbameinsgreinda og aðstandendur sem Kraftskonurnar Ragnheiður Guðmundsdóttir leiðir en hún hefur notað útivist og fjallgöngur sér til endurhæfingar og sjálfseflingar í veikindum sínum.
Göngurnar henta öllum þeim sem hafa áhuga á að kynna sér göngur og íslenska náttúru og njóta þess að vera í hópi meðal jafningja.
Kraftsfélagar, fjölskyldur þeirra, börn og vinir eru hjartanlega velkomin. Endilega meldið ykkur á Facebook viðburðinum
Ragnheiður (sími: 663-9360)

Æfing hjá FítonsKrafti
2020-08-25 17:00 - 18:15
FítonsKraftur er endurhæfing í formi hreyfingar og útivistar fyrir ungt fólk sem greinst hefur með krabbamein.
Æfingar eru í Heilsuklasanum 2x í viku undir handleiðslu Atla Más Sveinssonar íþróttafræðings. Frekari upplýsingar og skráning má finna hér.

AðstandendaKraftur - Hvað getum við gert fyrir þig?
2020-08-26 17:30 - 19:00 | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
Miðvikudaginn 26.ágúst klukkan 17:30 ætlum við að koma saman og hlusta á nokkra frábæra félagsmenn deila sinni reynslu og hvaða bjargráð þeir hafa tileinkað sér í ferlinu.
Þessi fyrsti hittngur eftir Covid verður því tileinkaður okkur, við ætlum að eiga rólega stund í húsnæði Ráðgjafaþjónustunnar og kynnast betur og ætlum við að enda kvöldið á opnum umræðum þar sem öllum þeim sem vilja, fá tækifæri til að kynna sig og deila sinni reynslu.
Við þekkjum það öll sem lendum í þessum sporum hversu ómetanlegt það getur verið að tala við aðra sem hafa verið í svipuðum sporum, AðstandendaKraftur var stofnaður af aðstandendum fyrir aðstandendur og hvetjum við alla til að mæta.
Áttu eða hefur þú átt ástvin sem greinst hefur með krabbamein? Ef þú ert maki eða náinn aðstandandi getur það haft í för með sér verulegar breytingar á þínu lífi þar sem ýmsar spurningar geta vaknað og getur verið erfitt að vera til staðar fyrir þig og aðra á sama tíma. Það eru fleiri í þínum sporum.
Komdu á opið kvöld hjá AðstandendaKrafti. Við verðum í Ráðgjafarþjónustu Krabbameinsfélagsins, Skógarhlíð 8. Boðið verður upp á léttar veitingar.
Endilega meldaðu þig á Facebook
Hlökkum til að sjá þig.

StelpuKraftur - Stuðningshópur
2020-09-07 20:00 - 22:00 | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
Þegar maður er ungur og greinist með krabbamein skiptir svo miklu máli að vita hvert maður getur leitað og maður standi ekki einn í baráttunni.

StelpuKraftur er stuðningshópur fyrir ungar konur á aldrinum 18 – 45 ára sem greinst hafa með krabbamein. Hópurinn hittist annan hvern mánudag kl. 17 ýmist í húskynnum Krafts, Skógarhlíð 8, eða annarsstaðar.
Dagskrá – september
Mán. 7. september – Hittingur í Skógarhlíðinni

Við ætlum að njóta þess að hittast í Skógarhlíðinni og eiga huggulega stund saman á nýja árinu. Hittumst í húsnæði Ráðgjafarþjónustunnar í Skógarhlíð 8.

Mán. 21. september – Hittingur í Skógarhlíðinni

Staður og stund auglýst síðar

Umsjón með hópnum hefur, Elín Kristín Klar, ráðgjafi, og Hulda Hjálmarsdóttir, starfsmaður og félagsmaður hjá Krafti.
Frekari upplýsingar og hægt að óska eftir inngöngu í FB – hóp StelpuKrafts.

AFLÝST - SUP á Hafravatni - FítonsKraftur
2020-09-13 14:00 - 16:00 | Hafravatn, Hafravatnsvegur, Iceland
ATH! AFLÝST VEGNA VEÐURS! Ný tímasetning verður auglýst með fyrirvara.
Við fáum æðislegt tækifæri til að prufa SUP eða stand um paddle board laugardaginn 12.september á Hafravatni. Þetta er tilvalið tækifæri fyrir alla sem hafa viljað prófa SUP að koma og kynna sér það.
Leiðbeinendur eru með góða reynslu úr SUP sportinu og hafa stundað vatnasport frá ungaaldri og því alveg eðal kennsla í boði. Hnitmiðað og skemmtilegt byrjendanámskeið fyrir alla fjölskylduna í öruggu umhverfi við Hafravatn. Þátttakendur fá tækifæri til að læra réttu handtökin, meðhöndlun á búnaði, öryggisatriði og hitta aðra þáttakendur sem eru að fóta sig í sportinu.
KRÖFUR OG ÖRYGGISATRIÐI:
Þátttakandi þarf að kunna að synda
Lámárks hæð 150 cm (nema þátttakandi komi með sinn eigin galla)
Hámarks hæð 200 cm (nema þátttakandi komi með sinn eigin galla)
Lámarks þyngd 50 kg (nema þátttakandi komi með sinn eigin galla)
Hámarks þyngd 120 kg (nema þátttakandi komi með sinn eigin galla)
Lámarks aldur 12 ára
Hámarks aldur 75 ára
Endilega meldaður þig á viðburðinn á facebook en mikilvægt er að skrá sig hér svo allir fái rétta stærð af búnaði.
HVAÐA BÚNAÐ ER GOTT AÐ TAKA MEÐ SÉR :
Undirlag / Ull eða hlý föt til að vera í innan undir í þurrgallanum
Auka flík ef eitthvað af fatnaðinum blotnar
Hlýa sokka
Húfu
Handklæði
ATH: Námskeiðin eru háð veðri og vind. Ef við þurfum að aflýsa vegna veðurs reynum við að finna aðra tímasetningu sem yrði þá auglýst síðar.

Fræðslufyrirlestur - Lífshökk með Norminu
2020-09-16 17:15 - 18:45 | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
Hvernig væri að skella sér á skemmtilegan og fræðandi fyrirlestur þar sem stöllurnar Eva og Sylvía kenna okkur leiðir til að finna gleði og hamingju á óhefðbundinn hátt? Eva Mattadóttir og Sylvía Briem halda úti podcastinu Normið og taka þar fyrir allskonar umræður um mannlegt eðli og ræða á hráan máta. Þær hafa báðar endalausan áhuga á mannlegri hegðun og mikla reynslu í að þjálfa fólk í því að komast á betri stað í lífinu.
Eva og Sylvía hafa sankað að sér allskonar tækjum og tólum og hafa sett saman í einn dúndur fyrirlestur. Lífshökk fyrirlesturinn er skemmtilegur, fræðandi og ferskur. Fyrirlestur sem enginn ætti að láta fram hjá sér fara.
Að sjálfsögðu verður farið eftir fyrirmælum sóttvarnarteymisins á svæðinu og verður allt gert til að halda tveggja metra reglunni. Spritt á staðnum. Fræðslufyrirlestrinum verður einnig streymt á netinu – hlekkur kemur inn í viðburðinn þegar nær dregur.
Fyrirlesturinn er öllum opinn og er án endurgjalds. Allir hjartanlega velkomnir. Þú getur meldað þig hér á Facebook.

Að klífa brattann - Rauðavatn
2020-09-19 11:00 - 12:30
Laugardaginn 19.september, ætlum við í skemmtilega göngu í kringum Rauðavatn. Falleg og skemmtileg leið sem er á flestra færi. Gengið verður í kringum vatnið þar sem stígar eru á jafnsléttu og lítið um hækkun, en gott að hafa í huga að hluti gönguleiðarinnar er á malarstíg og þvi gott að vera í góðum skóm. Gangan tekur um klukkustund. Komum saman og njótum þess að vera úti að hreyfa okkur í fallegri náttúru í útjaðri Reykjavíkur.
Við munum hittast á bílastæðinu hjá Olís við Suðurlandsveg þar sem er nóg af bílastæðum.
Við hjá Krafti viljum að allir fari eftir fyrirmælum Almannavarna og minnum ykkur því á að virða 2 metra regluna.
Að klífa brattann er gönguhópur fyrir krabbameinsgreinda og aðstandendur sem Kraftskonurnar Ragnheiður Guðmundsdóttir leiðir en hún hefur notað útivist og fjallgöngur sér til endurhæfingar og sjálfseflingar í veikindum sínum.
Göngurnar henta öllum þeim sem hafa áhuga á að kynna sér göngur og íslenska náttúru og njóta þess að vera í hópi meðal jafningja.
Kraftsfélagar, fjölskyldur þeirra, börn og vinir eru hjartanlega velkomin. Endilega meldið ykkur á Facebook viðburðinum
Hægt er að ná í Ragnheiði í síma: 663-9360

AðstandendaKraftur - Má ég vera í fyrsta sæti?
2020-09-22 17:30 - 19:00
Þriðjudaginn 22. september kl. 17:30 ætlum við að setja okkur í fyrsta sæti.
Flesti þeir sem standa í þeim sporum að eiga aðstandanda sem er að glíma við lífsógandi sjúkdóm kannast við það að allt í einu er maður búinn að setja sjálfan sig í 2., 3. eða jafnvel 4.sæti. En hvernig getum við verið til staðar fyrir ástvin okkar þegar heilsan okkar fer hægt og rólega hrakandi, því við gleymum að huga að okkur sjálfum. Við höfum fengið Sigrúnu Elvu Einarsdóttur sjúkraþjálfara í hóp með okkur sem ætlar að hjálpa okkur að finna leiðir til að setja okkur í fyrsta sæti, því við þurfum að hafa heilsu og þrek til að vera til staðar
Við ætlum að eiga rólega stund saman í húsnæði Ráðgjafaþjónustunnar og ætlum við að enda kvöldið á opnum umræðum þar sem öllum þeim sem vilja, fá tækifæri til að kynna sig og deila sinni reynslu.
Við þekkjum það öll sem lendum í þessum sporum hversu ómetanlegt það getur verið að tala við aðra sem hafa verið í svipuðum sporum, AðstandendaKraftur var stofnaður af aðstandendum fyrir aðstandendur og hvetjum við alla til að mæta.
Áttu eða hefur þú átt ástvin sem greinst hefur með krabbamein? Ef þú ert maki eða náinn aðstandandi getur það haft í för með sér verulegar breytingar á þínu lífi þar sem ýmsar spurningar geta vaknað og getur verið erfitt að vera til staðar fyrir þig og aðra á sama tíma. Það eru fleiri í þínum sporum.
Komdu á opið kvöld hjá AðstandendaKrafti. Við verðum í Ráðgjafarþjónustu Krabbameinsfélagsins, Skógarhlíð 8. Boðið verður upp á léttar veitingar.
Endilega meldaðu þig hér
Hlökkum til að sjá þig ❤

FELLUR NIÐUR - KynKraftur fyrir aðstandendur
2020-10-01 18:00 - 20:00 | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
NÝ DAGSETNING VERÐUR AUGLÝST SÍÐAR
Námskeið fyrir maka krabbameinsgreindra.
Námskeiðið er ein kvöldstund, í tvo tíma, en ef þátttakendur óska eftir þá verður boðið upp á paranámsskeið í framhaldinu.
Flest fullorðið fólk stundar kynlíf og það er partur af lífsgæðum fólks að halda því áfram þrátt fyrir veikindi, en það getur verið erfitt að finna taktinn þegar annar aðilinn er veikur eða hefur verið veikur í einhvern tíma.
Námsskeiðið er fyrir maka krabbameinsgreindra, þar sem farið verður yfir tegundir kynlífs, já, kynlíf er ekki bara samfarir og farið er yfir hvernig má takast á við veikindi eða afleiðingar veikinda og eiga samt gott kynlíf.
Námskeiðshaldarar eru Áslaug Kristjánsdóttir, hjúkrunar- og kynfræðingur og Kristín Þórsdóttir, markþjálfi og kynsnillingur. Námskeiðið er í formi fræðslu og umræðu.
Skráning fer fram í gegnum skráningarform
Nýtt námskeið verður 1.okt. kl. 18-20, tími tvö yrði síðan ákveðinn af hópnum saman.
Frekari upplýsingar veitir Kristín Þórsdóttir, eldmodur@eldmodurinn.is, s: 693 7224

StelpuKraftur - stuðningshópur
2020-10-05 20:00 - 22:00 | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
StelpuKraftur er stuðningshópur fyrir ungar konur á aldrinum 18 – 45 ára sem greinst hafa með krabbamein. Hópurinn hittist annan hvern mánudag kl. 20 ýmist í húskynnum Krafts, Skógarhlíð 8, eða annarsstaðar.
Dagskrá – apríl
Þriðjudagur 6.apríl – Rafrænn hittingur

Hittumst í rafrænum heimi og spjöllum um heima og geima
Auglýst nánar inn á FB hóp StelpuKrafts

Mán. 19.apríl– hittingur annað hvort rafrænn eða í skógarhlíð

Hittingur í stafrænum heimum eða ef samkomutakmarkanir verða rýmkaðar í húsakynnum Krafts, Skógarhlíð 8
Auglýst nánar inn á FB hóp StelpuKrafts

Umsjón með hópnum hefur Hulda Hjálmarsdóttir, starfsmaður og félagsmaður hjá Krafti.
Frekari upplýsingar og hægt að óska eftir inngöngu í FB – hóp StelpuKrafts.
Þegar maður er ungur og greinist með krabbamein skiptir svo miklu máli að vita hvert maður getur leitað og maður standi ekki einn í baráttunni.

Útiæfing hjá FítonsKrafti - FELLUR NIÐUR
2020-10-06 17:00 - 18:15
Æfingar hjá FítonsKrafti falla niður tímabundið vegna samkomutakmarkana sem nú eru í gildi.
FítonsKraftur er endurhæfing í formi hreyfingar og útivistar fyrir ungt fólk sem greinst hefur með krabbamein.
Vegna breyttra aðstæðna verðum við nú með útiæfingar þar sem við getum fylgt sóttvarnarreglum.
Æfingar verða sem sé 2x í viku undir handleiðslu Atla Más Sveinssonar íþróttafræðings og hann mun setja inn á Facebook síðu hópsins upplýsingar um hvar skulu hittast fyrir hverja æfingu
Ef þú vilt skrá þig í FítonsKraft þá eru frekari upplýsingar og skráningu að finna hér.
